একনজরে দেখে নিন মুখ্যমন্ত্রী মমতা বন্দ্যোপাধ্যায়ের লন্ডন সফরসূচি

ওয়েব ডেস্ক: লন্ডনে (London) পারি দিচ্ছেন মুখ্যমন্ত্রী মমতা বন্দ্যোপাধ্যায় (Mamata Banerjee) । ২২ মার্চ থেকে টানা সাতদিনের ঠাসা কর্মসূচি নিয়ে লন্ডন সফরে যাচ্ছেন তিনি। অক্সফোর্ড বিশ্ববিদ্যালয় (Oxford University) থেকে আমন্ত্রণ পেয়েই এই যাত্রা।

চলুন একনজরে দেখে নেওয়া যাক মুখ্যমন্ত্রীর যাত্রা কর্মসূচি:

২২ মার্চ কলকাতা থেকে লন্ডনের উদ্দেশে রওনা দেবেন মুখ্যমন্ত্রী।

আরও পড়ুন: বিলেতে মমতা, বাংলা সামলাবে টাস্কফোর্স

২৪ মার্চ সেখানে রয়েছে তাঁর একাধিক কর্মসূচি। সেদিনই সেখানকার র ভারতীয় হাইকমিশনের অনুষ্ঠানে যোগদান করবেন তিনি। ২৫ মার্চ যোগ দেবেন বাণিজ্য সম্মেলনে। ২৬ মার্চ হতে চলেছে শিল্প নিয়ে সরকারি স্তরের বৈঠক। এবং ২৭ মার্চ অক্সফোর্ডে দেবেন ভাষণ। ২৮ মার্চ লন্ডন থেকে রওনা দেবেন কলকাতায়।

উল্লেখ্য, অক্সফোর্ড বিশ্ববিদ্যালয়ে মুখ্যমন্ত্রী মমতা বন্দ্যোপাধ্যায়কে ভাষণ দেওয়ার জন্য আমন্ত্রণ জানানও হয়। সেখানে ছাত্রছাত্রী এবং গবেষকদের সামনে ভাষণ দেবেন তিনি। প্রাথমিকভাবে জানা যাচ্ছে, সংস্কৃতি, ইতিহাস থেকে শুরু করে পর্যটন নানা ক্ষেত্রে পশ্চিমবঙ্গের উন্নয়ন, কন্যাশ্রীর মতো সামাজিক প্রকল্পের কথা অক্সফোর্ডে তুলে ধরতে পারেন তিনি।

উল্লেখ্য, লন্ডন সফরের আগে গতকাল অর্থাৎ বৃহস্পতিবার নবান্নের সভাঘর থেকে তিনি না থাকাকালীন কারা কোন দায়িত্ব সামলাবেন সেই দায়িত্বভার প্রদান করে গঠন করেছেন টাস্কফোর্স। জ্যের পাঁচ মন্ত্রী সেই দায়িত্ব সামলাবেন। তাঁরা হলেন, চন্দ্রিমা ভট্টাচার্য, শশী পাঁজা, সুজিত বসু, অরূপ বিশ্বাস, ফিরহাদ হাকিম। মুখ্যমন্ত্রীর সঙ্গে যাচ্ছেন মুখ্যসচিব মনোজ পন্থ। বৃহস্পতিবার মুখ্যমন্ত্রী ওই টাস্ক ফোর্স গড়ার কথা জানিয়েছেন। এছাড়া আইন শৃঙ্খলার পরিস্থিতি খতিয়ে দেখবেন পুলিশ কর্তা রাজীব কুমার ও মনোজ ভার্মা। আমলাদেরও কাজের ভার নিতে হবে বলে জানিয়েছেন মুখ্যমন্ত্রী।

উল্লেখ্য, মুখ্যমন্ত্রী বিদেশে গেলে এর আগে মন্ত্রীদের কয়েকজনকে দায়িত্ব দিতেন। সুব্রত মুখোপাধ্যায়, ফিরহাদ হাকিম, অরূপ বিশ্বাস, পার্থ চট্টোপাধ্যায়রা তদারকি করতেন। তবে এভাবে সরাসরি টাস্কফোর্স কখনও গঠন হয়নি। বুদ্ধদেব ভট্টাচার্য বা জ্যোতি বসুর সময়েও এরকম কিছু ছিল না। কোনও বর্ষীয়ান বা গুরুত্বপূর্ণ মন্ত্রীরা তদারকি করতেন। বুদ্ধদেববাবুর আমলে নিরুপম সেন, সূর্যকান্ত মিশ্ররা তদারকি করতেন। জ্যোতি বসুর আমলে বিনয় চৌধুরীরা দেখভাল করতেন।

দেখুন অন্য খবর