অক্সফোর্ডে আজ বক্তৃতা মুখ্যমন্ত্রীর

ওয়েব ডেস্ক: এবার সব অপেক্ষার অবসান। বৃহস্পতিবার বিকেলে অক্সফোর্ড বিশ্ববিদ্যালয়ের (Oxford University) কেলগ কলেজে বক্তৃতা দেবেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। সচিবালয় সূত্রের খবর, লন্ডনের সময় অনুযায়ী, এদিন অক্সফোর্ড বিশ্ববিদ্যালয়ের কেলগ কলেজে অনুষ্ঠান শুরু হবে বিকেল পাঁচটায়। তাঁর স্বাগত বক্তব্যের পর মূল আলোচনা শুরু হবে সাড়ে পাঁচটায়। অনুষ্ঠানে যোগ দেবেন বাংলার ব্র্যান্ড অ্যাম্বাসাডর তথা ভারতীয় ক্রিকেট দলের প্রাক্তন অধিনায়ক সৌরভ গঙ্গোপাধ্যায়ও।

আরও পড়ুন: নোদাখালিতে এক ব্যক্তিকে ধারালো অস্ত্র দিয়ে কোপ, গ্রেফতার এক

নবান্ন সূত্রে খবর, মঞ্চে মুখ্যমন্ত্রীর পাশাপাশি থাকবেন ইউনিভার্সিটির প্রেসিডেন্ট প্রফেসর জনাথন মিচি, কেলগ কলেজের ফেলো এবং বিশিষ্ট শিল্পপতি লর্ড করণ বিলিমোরিয়া। থাকবেন ক্ষার্থী, অধ্যাপক, গবেষক এবং আগ্রহী শ্রোতারা। মুখ্যমন্ত্রী এদিন ‘সামাজিক উন্নয়ন– কন্যা, শিশু ও নারীর ক্ষমতায়ন’ এই বিষয়ে বক্তব্য রাখবেন ৷